CELEX: 32015D0610(01)
Language: da
Date: 2015-06-09 00:00:00
Title: Kommissionens gennemførelsesafgørelse af 9. juni 2015 om finansiering af arbejdsprogrammet for 2015 vedrørende uddannelse inden for foder- og fødevaresikkerhed, dyresundhed, dyrevelfærd og plantesundhed inden for rammerne af programmet »Bedre uddannelse — større fødevaresikkerhed«

10.6.2015   
            
            
               DA
            
            
               Den Europæiske Unions Tidende
            
            
               C 192/8
            
         KOMMISSIONENS GENNEMFØRELSESAFGØRELSE
   af 9. juni 2015
   om finansiering af arbejdsprogrammet for 2015 vedrørende uddannelse inden for foder- og fødevaresikkerhed, dyresundhed, dyrevelfærd og plantesundhed inden for rammerne af programmet »Bedre uddannelse — større fødevaresikkerhed«
   (2015/C 192/03)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), navnlig artikel 84,
   under henvisning til Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (2), særlig artikel 31 og artikel 36, stk. 1, og
   ud fra følgende betragtninger:
   
               (1)
            
            
               Ved forordning (EF) nr. 882/2004 (3) er der fastsat generelle regler for offentlig kontrol med, om bestemmelserne overholdes korrekt, navnlig med henblik på at forebygge eller fjerne risici for mennesker og dyr eller nedbringe dem til et acceptabelt niveau og at yde garanti for fair praksis i forbindelse med handel med foderstoffer og fødevarer og beskyttelse af forbrugernes interesser. I henhold til forordningens artikel 51 kan Kommissionen arrangere kurser for det personale fra medlemsstaternes kompetente myndigheder, der har ansvaret for offentlig kontrol som omhandlet i forordningen, og disse kurser kan også følges af deltagere fra tredjelande, især udviklingslande. Kurserne kan omfatte undervisning i Den Europæiske Unions foderstof- og fødevarelovgivning samt i dyresundheds- og dyrevelfærdsbestemmelser.
            
         
               (2)
            
            
               Artikel 2, stk. 1, litra i), i direktiv 2000/29/EF (4) danner retsgrundlag for tilrettelæggelse af kurser i plantesundhed.
            
         
               (3)
            
            
               Programmet »Bedre uddannelse — større fødevaresikkerhed« blev etableret af Kommissionen i 2006 for at opfylde målsætningerne i forordning (EF) nr. 882/2004. I Kommissionens meddelelse af 20. september 2006»Bedre uddannelse — større fødevaresikkerhed« (5) undersøges mulighederne for den fremtidige tilrettelæggelse af uddannelsesaktiviteter.
            
         
               (4)
            
            
               Ved forordning (EU) nr. 652/2014 fastsættes der bestemmelser om forvaltning af udgifter fra Den Europæiske Unions almindelige budget inden for fødevare- og fodersikkerhed og dyresundhed og -velfærd samt bestemmelser om plantesundhed. I henhold til artikel 31 kan Unionen finansiere undervisning af det personale fra de kompetente myndigheder, der har ansvaret for offentlig kontrol, jf. artikel 51 i forordning (EF) nr. 882/2004, med henblik på at udvikle en harmoniseret metode til offentlig kontrol og andre officielle aktiviteter for at sikre et højt sundhedsbeskyttelsesniveau for mennesker, dyr og planter. For at sikre gennemførelsen af programmet »Bedre uddannelse — større fødevaresikkerhed« i medlemsstaterne er det nødvendigt at vedtage en finansieringsafgørelse og arbejdsprogrammet for 2015 vedrørende uddannelse inden for foder- og fødevaresikkerhed, dyresundhed, dyrevelfærd og plantesundhed.
            
         
               (5)
            
            
               Ved Kommissionens gennemførelsesafgørelse 2013/770/EU (6) oprettes »Forvaltningsorganet for Forbrugere, Sundhed, Landbrug og Fødevarer« (i det følgende benævnt »forvaltningsorganet«). Afgørelsen overdrager visse forvaltnings- og programgennemførelsesopgaver i forbindelse med de uddannelsesforanstaltninger vedrørende fødevaresikkerhed, der gennemføres i henhold til forordning (EF) nr. 882/2004 og direktiv 2000/29/EF, til forvaltningsorganet. Der bør derfor ydes et EU-tilskud til forvaltningsorganet for 2015 til finansiering af driftsomkostninger til aktiviteter i forbindelse med programmet »Bedre uddannelse — større fødevaresikkerhed«.
            
         
               (6)
            
            
               For at sikre fleksibilitet i gennemførelsen af dette arbejdsprogram bør »væsentlig ændring« defineres i overensstemmelse med artikel 94, stk. 4, i delegeret forordning (EU) nr. 1268/2012 (7).
            
         
               (7)
            
            
               Det er nødvendigt at muliggøre betaling af skyldig rente som følge af for sen betaling, jf. artikel 92 i forordning (EU, Euratom) nr. 966/2012 og artikel 111, stk. 4, i delegeret forordning (EU) nr. 1268/2012.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         BESTEMT FØLGENDE:
   Artikel 1
   Arbejdsprogrammet
   Det årlige arbejdsprogram for gennemførelse i 2015 af programmet »Bedre uddannelse — større fødevaresikkerhed«, jf. bilaget, vedtages. Denne afgørelse udgør en finansieringsafgørelse som omhandlet i artikel 84 i forordning (EU, Euratom) nr. 966/2012.
   Artikel 2
   EU-tilskud
   1.   Det maksimale tilskud til gennemførelse af arbejdsprogrammet for 2015 er fastsat til 16 670 000 EUR og finansieret over de bevillinger, der er opført under følgende poster i Den Europæiske Unions almindelige budget for 2015:
   
               a)
            
            
               budgetpost 17 04 03: 15 500 000 EUR
            
         
               b)
            
            
               budgetpost 17 01 06 03: 1 170 000 EUR.
            
         2.   Det i stk. 1, litra b), omhandlede beløb betales til Forvaltningsorganet for Forbrugere, Sundhed, Landbrug og Fødevarer og er et driftstilskud.
   3.   De i stk. 1, litra a), nævnte bevillinger kan også dække skyldig rente som følge af for sen betaling.
   Artikel 3
   Kumulerede ændringer af de beløb, der er tildelt specifikke foranstaltninger, som ikke overstiger 20 % af det i artikel 2, stk. 1, anførte maksimale tilskud, betragtes ikke som væsentlige, jf. artikel 94, stk. 4, i delegeret forordning (EU) nr. 1268/2012, forudsat at ændringerne ikke i betydelig grad påvirker arbejdsprogrammets karakter og målsætninger. Stigningen i det maksimale tilskud, der er fastsat i artikel 2, stk. 1, i denne afgørelse, må ikke overstige 20 %.
   Ved gennemførelsen af denne afgørelse kan den ansvarlige anvisningsberettigede foretage de i stk. 1 omhandlede ændringer i overensstemmelse med principperne om forsvarlig finansiel forvaltning og proportionalitet.
   
      Udfærdiget i Bruxelles, den 9. juni 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 298 af 26.10.2012, s. 1.
   
      (2)  EUT L 189 af 27.6.2014, s. 1.
   
      (3)  Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (EUT L 165 af 30.4.2004, s. 1).
   
      (4)  Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169 af 10.7.2000, s. 1).
   
      (5)  Meddelelse fra Kommissionen til Rådet og Europa-Parlamentet. »Bedre uddannelse — større fødevaresikkerhed«, KOM(2006) 519 endelig af 20.9.2006.
   
      (6)  Kommissionens gennemførelsesafgørelse 2013/770/EU af 17. december 2013 om oprettelse af Forvaltningsorganet for Forbrugere, Sundhed, Landbrug og Fødevarer og om ophævelse af afgørelse 2004/858/EF (EUT L 341 af 18.12.2013, s. 69).
   
      (7)  Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362 af 31.12.2012, s. 1).
   
      BILAG
      1.1.   Indledning
      
      På grundlag af målsætningerne i forordning (EF) nr. 882/2004 og direktiv 2000/29/EF indeholder dette arbejdsprogram de foranstaltninger, der skal finansieres, og budgetfordelingen for 2015 som anført nedenfor:
      
                  
                              1.2.
                           
                           
                              Indkøb (gennemført ved direkte forvaltning): Eksterne kontrakter vedrørende gennemførelsen af uddannelsesprogrammet og andre læringsværktøjer
                           
                        
               
                  15 500 000 EUR
               
            
                  
                              1.3.
                           
                           
                              Andre foranstaltninger: Driftstilskud til Forvaltningsorganet for Forbrugere, Sundhed, Landbrug og Fødevarer
                           
                        
               
                  1 170 000 EUR
               
            
                  
                     I ALT
                  
               
               
                  
                     16 670 000 EUR
                  
               
            1.2.   Indkøb: Eksterne kontrakter vedrørende gennemførelsen af uddannelsesprogrammet og andre læringsværktøjer
      
      Den samlede budgetbevilling afsat til indkøbsaftaler i 2015 beløber sig til 15 500 000 EUR.
      RETSGRUNDLAG
      Artikel 51 i forordning (EF) nr. 882/2004
      Artikel 2, stk. 1, litra i) i direktiv 2000/29/EF
      Artikel 31 og artikel 36, stk. 1, i forordning (EU) nr. 652/2014
      BUDGETPOST
      Budgetpost: 17 04 03
      VEJLEDENDE ANTAL OG TYPE PLANLAGTE AFTALER
      Der vil blive indgået en eller flere direkte tjenesteydelseskontrakter eller rammetjenesteydelseskontrakter for hvert enkelt af de nedennævnte tekniske emner. Man regner med at indgå omkring 15 direkte eller specifikke tjenesteydelseskontrakter. Eksterne kontrahenter deltager fortrinsvis i de organisatoriske og logistiske aspekter af uddannelsesaktiviteterne.
      INDHOLDET AF DE PLANLAGTE AFTALER (HVIS MULIGT)
      I 2015 vedrører uddannelsesforanstaltningerne i medlemsstaterne følgende emner:
      
                  Aktiviteter
               
               
                  Beløb i EUR
               
            
                  HACCP
               
               
                  2 000 000
               
            
                  Dyresundhed (bier og eksotiske dyr)
               
               
                  520 000
               
            
                  Dyreidentifikation og -sporbarhed
               
               
                  760 000
               
            
                  Kontrol med fødevaretilsætningsstoffer
               
               
                  1 100 000
               
            
                  Beredskabsplanlægning og dyresygdomsbekæmpelse
               
               
                  1 100 000
               
            
                  Bekæmpelse af transmissible spongiforme encephalopatier
               
               
                  535 000
               
            
                  Fødevarehygiejne og fleksibilitet
               
               
                  1 160 000
               
            
                  Nye fødevareundersøgelsesteknikker
               
               
                  645 000
               
            
                  Intern audit af offentlige kontrolsystemer
               
               
                  1 260 000
               
            
                  Husdyravl
               
               
                  890 000
               
            
                  Økologisk landbrug
               
               
                  1 000 000
               
            
                  Beskyttede fødevarenavne
               
               
                  1 000 000
               
            
                  Plantesundhedsundersøgelser
               
               
                  550 000
               
            
                  GMO-analyse
               
               
                  500 000
               
            
                  Støtte til håndhævelse inden for sundheds- og plantesundhedsområdet
               
               
                  1 215 000
               
            
                  Campusplatform for »Bedre uddannelse — større fødevaresikkerhed«
               
               
                  500 000
               
            
                  Bistand og støtte til e-læringsprojekt
               
               
                  135 000
               
            
                  Undersøgelse om den aktuelle og fremtidige gennemførelse af programmet »Bedre uddannelse — større fødevaresikkerhed«
               
               
                  180 000
               
            
                  Beredskabskurser om dyresundhed og -velfærd, plantesundhed og fødevaresikkerhed, konferencer og lærings- og formidlingsværktøjer
               
               
                  450 000
               
            
                  
                     I ALT
                  
               
               
                  
                     15 500 000
                  
               
            GENNEMFØRELSE
      14 685 000 EUR (finansiering af fødevaresikkerhedsforanstaltninger i henhold til forordning (EF) nr. 882/2004 og direktiv 2000/29/EF) vil blive forvaltet og gennemført af Forvaltningsorganet for Forbrugere, Sundhed, Landbrug og Fødevarer (Kommissionens afgørelse 2013/770/EU). De resterende 815 000 EUR vil blive forvaltet af Kommissionen og skal dække GMO-analyseprogrammet (et administrativt samarbejde med Det Fælles Forskningscenter), bistand og støtte til e-læringsprojekter og til undersøgelsen om den nuværende og fremtidige drift af programmet »Bedre uddannelse — større fødevaresikkerhed« (to aftaler).
      VEJLEDENDE TIDSRAMME FOR IVÆRKSÆTTELSEN AF PROCEDUREN FOR INDGÅELSE AF INDKØBSAFTALER
      I løbet af enten 3. eller 4. kvartal af 2015
      VEJLEDENDE BELØB TIL UDBUD
      15 500 000 EUR
      1.3.   Andre foranstaltninger: Driftstilskud til Forvaltningsorganet for Forbrugere, Sundhed, Landbrug og Fødevarer
      
      RETSGRUNDLAG
      Rådets forordning (EF) nr. 58/2003, navnlig artikel 12, stk. 3
      BUDGETPOST
      Budgetpost: 17 01 06 03
      BELØB
      1 170 000 EUR
      BESKRIVELSE AF OG FORMÅL MED GENNEMFØRELSESFORANSTALTNINGEN
      Over budgetpost 17 01 06 03 finansieres tilskuddet til forvaltningsorganets driftsomkostninger i 2015 til den del, der vedrører programmet »Bedre uddannelse — større fødevaresikkerhed«. I henhold til artikel 12, stk. 3, i forordning (EF) nr. 58/2003 skal driftstilskuddet fradrages bevillingerne til de EU-programmer, forvaltningsorganet forvalter.